SKÍRNIR KAUPSKIPAHÖFNIN GÁSIR í EYJAFIRÐI 147 einn strákurinn , sem reynist vera sonur bóndans þar , er sendur til pabba síns með beiðni um að koma með tjöldin . Nú eru þrír skipverjar komnir í land og byrjaðir að hreinsa tóft - irnar á lóðinni , sem er í annarri röð ofan við fjöruna . Það er ein af minnst grónu lóðunum en búðirnar eru eins og skákborð yfir að líta , sumar algrónar og iðagrænar , aðrar dökk moldarflög með arfa - brúskum . Tvær lóðir bera þess greinileg merki að hafa verið tjaldaðar fyrir mjög skömmu — sýnilega kaupmanna sem höfðu verið á Islandi um veturinn á undan og siglt utan fyrr um sumarið . Súran brennisteinsdaun leggur enn frá gryfjum ofan við fjöruna og stýrimaður skammast yfir letinni , að nenna ekki að baka brenni - steininn utar á eyrinni þar sem menn fengju ekki eimyrjuna beint í andlitið . Eftirbáturinn er í stöðugum ferðum og smátt og smátt tínast í land farþegar og sumt af farangri þeirra . Sá fyrsti í land á eftir nýja sýslumanninum og fjölskyldu hans er norskur kennimaður . Hann segist vera nuncio erkibiskupsins og eiga erindi í Skálholt , en sendimaður frá Möðruvöllum fær ekki dregið frekar upp úr honum um erindi hans eða efni bréfa þeirra sem hann hlýtur að hafa með sér . Það er vont því príorinn á eftir að skamma hann fyrir að komast ekki að neinu og Hólabiskup á eftir að skamma príor fyrir sama og þá verður sendimaður skammaður aftur og ennþá meir . Nuncio vill ekki einusinni þiggja hest eða beina á Möðruvöllum ; hann er viss um að það verði komið á móti sér . Og viti menn ; það er varla byrjað að halla degi þegar tveir menn koma ríðandi . Sendimaður þekkir þessa pilta , þeir eru sveinar lögmannsins í Hlíð . Þeir virða hann varla viðlits en heilsa nuncio virðulega og segjast vera sendir til að fylgja honum til Hlíðar eða eins langt frameftir og hann vill fara um kvöldið ; þeir geti riðið með honum suður á Kjöl um nóttina ef hann vill . Sendimaður stendur sig að því að blóta lögmannsóberminu í hljóði ; alltaf skal það mannhrak vilja auka á ríg og ósætti milli bisk - upsdæmanna . Hann fer með nokkrar Maríubænir sem yfirbót fyrir ókristilegar hugsanir sínar á meðan hann vomar í ráðaleysi yfir piltum lögmanns . Þeir festa föggur nuncios á klyfjahest og ríða svo af stað en sendimaður verður einskis vísari um ferðaáætlun hans eða erindi .